title: 2016 m. vasario 15 d. Komisijos įgyvendinimo reglamentas (ES) 2016/200, kuriuo nustatomi informacijos apie įstaigų sverto koeficientą atskleidimo pagal Europos Parlamento ir Tarybos reglamentą (ES) Nr. 575/2013 techniniai įgyvendinimo standartai (Tekstas svarbus EEE)

text:
16.2.2016

               LT

               Europos Sąjungos oficialusis leidinys

               L 39/5

         KOMISIJOS ĮGYVENDINIMO REGLAMENTAS (ES) 2016/200
   2016 m. vasario 15 d.
   kuriuo nustatomi informacijos apie įstaigų sverto koeficientą atskleidimo pagal Europos Parlamento ir Tarybos reglamentą (ES) Nr. 575/2013 techniniai įgyvendinimo standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 451 straipsnio 2 dalies trečią pastraipą,
   kadangi:

               (1)

               vienodų informacijos atskleidimo formų tikslas – padėti padidinti sverto koeficiento duomenų skaidrumą ir palyginamumą. Todėl informacijos apie sverto koeficientą atskleidimo taisyklės, taikomos pagal Europos Parlamento ir Tarybos direktyvą 2013/36/ES (2) prižiūrimoms įstaigoms, turėtų derėti su tarptautiniais standartais, nustatytais pagal patikslintą „Bazelis III“ sverto koeficiento sistemą, ir Bazelio bankų priežiūros komiteto (BBPK) informacijos atskleidimo reikalavimais, pritaikytais siekiant atsižvelgti į Sąjungos reguliavimo sistemą ir jos specifiką, kaip nustatyta Reglamente (ES) Nr. 575/2013;

               (2)

               dėl tų pačių priežasčių, t. y. siekiant padidinti sverto koeficiento duomenų skaidrumą ir palyginamumą, vienoje iš informacijos apie sverto koeficientą atskleidimo formų būtų tikslinga suskirstyti informaciją apie sverto koeficiento bendrą pozicijų matą pakankamai detaliai, kad būtų galima nustatyti pagrindinę sverto koeficiento sudėtį, taip pat apie balansinę poziciją, kuri paprastai yra didžiausia sverto koeficiento bendro pozicijų mato dalis;

               (3)

               Reglamento (ES) Nr. 575/2013 su pakeitimais, padarytais Reglamentu (ES) 2015/62 (3), 429 straipsnio 2 dalimi nebereikalaujama apskaičiuoti sverto koeficientą kaip atitinkamo ketvirčio mėnesinių sverto koeficientų paprastą aritmetinį vidurkį, o tik reikalaujama jį apskaičiuoti ketvirčio pabaigoje. Todėl kompetentingoms institucijoms nebėra jokio poreikio leisti apskaičiuoti ketvirčio pabaigos sverto koeficientą, nurodytą Reglamento (ES) Nr. 575/2013 499 straipsnio 3 dalyje. Todėl vienodose informacijos apie sverto koeficientą atskleidimo formose nebereikia nurodyti, kaip įstaiga taiko 499 straipsnio 3 dalį;

               (4)

               kai pagal Reglamento (ES) Nr. 575/2013 13 straipsnio 1 dalies antrą pastraipą įstaigos yra įpareigotos atskleisti visą informaciją apie sverto koeficientą iš dalies konsoliduotu lygmeniu, siekiant užtikrinti, kad administracinė našta būtų proporcinga informacijos apie sverto koeficientą atskleidimo taisyklių tikslams, tose taisyklėse neturėtų būti reikalaujama, kad tos įstaigos užpildytų ir paskelbtų formą „LRSpl“ iš dalies konsoliduotu lygmeniu. Šią informacijos atskleidimo formą reikalaujama užpildyti ir paskelbti konsoliduotu lygmeniu, ir jos paskelbimas iš dalies konsoliduotu lygmeniu nesuteiktų didelės papildomos naudos, atsižvelgiant į tai, kad tolesnis bendro pozicijų mato suskirstymas iš dalies konsoliduotu lygmeniu jau pateiktas užpildant formą „LRCom“. Be to, įpareigojimas skelbti formą „LRSpl“ galėtų gerokai padidinti įstaigoms tenkančią naštą, nes jos negali lengvai parengti tokios formos naudodamos atitinkamą priežiūros ataskaitų teikimo sistemą, kuri iš dalies konsoliduotu lygmeniu netaikoma;

               (5)

               konsolidavimo apimtis ir vertinimo metodai apskaitos ir reguliavimo tikslais gali skirtis, dėl to atsiranda sverto koeficientui apskaičiuoti naudojamos informacijos ir skelbiamose finansinėse ataskaitose naudojamos informacijos skirtumų. Siekiant atsižvelgti į šį neatitikimą, taip pat būtina atskleisti skirtumą tarp finansinėse ataskaitose pateiktų elementų, naudojamų sverto koeficientui apskaičiuoti, verčių finansinėse ataskaitose ir jų verčių pagal reguliuojamąją konsolidavimo apimtį. Todėl formoje taip pat reikėtų pateikti šių dviejų verčių suderinimą;

               (6)

               kad būtų lengviau palyginti atskleidžiamą informaciją, turėtų būti pateikta vienoda forma ir išsamūs nurodymai dėl procesų, naudojamų pernelyg didelio sverto rizikai valdyti, ir veiksnių, turėjusių poveikį sverto koeficientui per tą laikotarpį, su kuriuo siejamas atskleidžiamas sverto koeficientas, aprašymo ir atskleidimo;

               (7)

               Reglamento (ES) Nr. 575/2013 451 straipsnio 1 dalis pradėta taikyti 2015 m. sausio 1 d. Siekiant užtikrinti, kad įstaigos visoje Sąjungoje kuo greičiau veiksmingai ir darniai įvykdytų pareigą atskleisti su sverto koeficientu susijusią informaciją, būtina reikalauti, kad įstaigos pradėtų naudoti tokios informacijos atskleidimo formas anksčiausią įmanomą datą;

               (8)

               šis reglamentas pagrįstas techninių įgyvendinimo standartų projektais, kuriuos Europos bankininkystės institucija pateikė Europos Komisijai;

               (9)

               Europos bankininkystės institucija dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (4) 37 straipsnį, pateikti savo nuomonę,

         PRIĖMĖ ŠĮ REGLAMENTĄ:
   1 straipsnis
   Informacijos apie sverto koeficientą ir Reglamento (ES) Nr. 575/2013 499 straipsnio 2 dalies taikymą atskleidimas
   Įstaigos atskleidžia atitinkamą informaciją apie sverto koeficientą ir Reglamento (ES) Nr. 575/2013 499 straipsnio 2 dalies taikymą, kaip nurodyta to reglamento 451 straipsnio 1 dalies a punkte, užpildydamos ir paskelbdamos I priede pateiktos formos „LRCom“ 22 ir ES-23 eilutes, vadovaudamosi II priede pateiktais nurodymais.
   2 straipsnis
   Sprendimo, kurį sverto koeficientą atskleisti, pakeitimas
   1.   Jeigu pagal Reglamento (ES) Nr. 575/2013 499 straipsnio 2 dalį įstaigos pakeičia sprendimą dėl pasirinkto atskleisti sverto koeficiento, jos atskleidžia suderintą informaciją apie visus sverto koeficientus, atskleistus iki pakeičiant sprendimą, užpildydamos ir paskelbdamos I priede pateiktas formas „LRSum“, „LRCom“, „LRSpl“ ir „LRQua“ kiekvienai ataskaitinei datai, susijusiai su sverto koeficientais, atskleistais iki pakeičiant sprendimą.
   2.   Įstaigos atskleidžia 1 dalyje nurodytus straipsnius atskleisdamos informaciją pirmą kartą po to, kai pakeičia sprendimą dėl sverto koeficiento pasirinkimo.
   3 straipsnis
   Sverto koeficiento bendro pozicijų mato suskirstymas
   1.   Įstaigos atskleidžia suskirstytą informaciją apie sverto koeficiento bendrą pozicijų matą, kaip nurodyta Reglamento (ES) Nr. 575/2013 451 straipsnio 1 dalies b punkte, užpildydamos ir paskelbdamos:

               a)

               I priede pateiktos formos „LRCom“ eilutes nuo 1 iki ES-19b, vadovaudamosi II priede pateiktais nurodymais, ir

               b)

               I priede pateiktos formos „LRSpl“ eilutes nuo ES-1 iki ES-12, vadovaudamosi II priede pateiktais nurodymais.

         2.   Nukrypstant nuo 1 dalies b punkto, kai pagal Reglamento (ES) Nr. 575/2013 13 straipsnio 1 dalies antrą pastraipą reikalaujama, kad įstaigos atskleistų informaciją iš dalies konsoliduotu lygmeniu, jos neturi užpildyti ir paskelbti I priede pateiktos formos „LRSpl“ iš dalies konsoliduotu lygmeniu.
   4 straipsnis
   Sverto koeficiento suderinimas su paskelbtomis finansinėmis ataskaitomis
   1.   Įstaigos atskleidžia sverto koeficiento bendro pozicijų mato suderinimą su atitinkama informacija paskelbtose finansinėse ataskaitose, kaip nurodyta Reglamento (ES) Nr. 575/2013 451 straipsnio 1 dalies b punkte, užpildydamos ir paskelbdamos I priede pateiktą formą „LRSum“, vadovaudamosi II priede pateiktais nurodymais.
   2.   Jei įstaigos neskelbia finansinių ataskaitų II priedo 1 dalies 6 skirsnyje nurodytu taikymo lygmeniu, jos neturi užpildyti ir paskelbti I priede pateiktos formos „LRSum“.
   5 straipsnis
   Straipsnių, kurių pripažinimas nutrauktas, sumos atskleidimas
   Atitinkamais atvejais įstaigos atskleidžia straipsnių, kurių pripažinimas nutrauktas, sumą, kaip nurodyta Reglamento (ES) Nr. 575/2013 451 straipsnio 1 dalies c punkte, užpildydamos ir paskelbdamos I priede pateiktos formos „LRCom“ ES-24 eilutę, vadovaudamosi II priede pateiktais nurodymais.
   6 straipsnis
   Kokybinės informacijos apie pernelyg didelio sverto riziką ir veiksnius, turinčius poveikį sverto koeficientui, atskleidimas
   Įstaigos atskleidžia pernelyg didelio sverto rizikos valdymo procesų aprašymą ir veiksnių, turėjusių poveikį sverto koeficientui per tą laikotarpį, su kuriuo siejamas atskleidžiamas sverto koeficientas, aprašymą, kaip nurodyta Reglamento (ES) Nr. 575/2013 451 straipsnio 1 dalies d ir e punktuose, užpildydamos ir paskelbdamos I priede pateiktą formą „LRQua“, vadovaudamosi II priede pateiktais nurodymais.
   7 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 15 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2013 6 27, p. 1.

      (2)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      (3)  2014 m. spalio 10 d. Komisijos deleguotasis reglamentas (ES) 2015/62, kuriuo iš dalies keičiamos Europos Parlamento ir Tarybos reglamento (ES) Nr. 575/2013 nuostatos dėl sverto koeficiento (OL L 11, 2015 1 17, p. 37).

      (4)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

      I PRIEDAS

         Informacijos apie KRR sverto koeficientą atskleidimo forma

                  Ataskaitinė data

                  Subjekto pavadinimas

                  Taikymo lygis

         Lentelė „LRSum“. Apskaitinio turto ir sverto koeficiento pozicijų suderinimo santrauka

                     Taikoma suma

                  1

                  Iš viso turto pagal paskelbtas finansines ataskaitas

                  2

                  Koregavimas dėl apskaitos tikslais konsoliduotų subjektų, kuriems netaikomas reguliuojamasis konsolidavimas

                  3

                  (Koregavimas dėl patikėto turto, kuris yra pripažįstamas balanse pagal taikytiną apskaitos sistemą, bet neįtraukiamas į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 13 dalį)

                  4

                  Koregavimai dėl išvestinių finansinių priemonių

                  5

                  Koregavimas dėl vertybinių popierių įsigijimo finansavimo sandorių (VPĮFS)

                  6

                  Koregavimas dėl nebalansinių straipsnių (t. y. nebalansinių pozicijų konvertavimas į kredito ekvivalento sumas)

                  EU-6a

                  (Koregavimas dėl grupės vidaus pozicijų, neįtrauktų į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 7 dalį)

                  EU-6b

                  (Koregavimas dėl pozicijų, neįtrauktų į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 14 dalį)

                  7

                  Kiti koregavimai

                  8

                     Sverto koeficiento bendras pozicijų matas

         Lentelė „LRCom“. Bendras informacijos apie sverto koeficientą atskleidimas

                     KRR sverto koeficiento pozicijos

                     Balansinės pozicijos (išskyrus išvestines finansines priemones ir VPĮFS)

                  1

                  Balansiniai straipsniai (išskyrus išvestines finansines priemones, VPĮFS ir patikėtą turtą, bet įskaitant užtikrinimo priemones)

                  2

                  (Turto sumos, atimamos nustatant 1 lygio kapitalą)

                  3

                     Iš viso balansinių pozicijų (išskyrus išvestines finansines priemones, VPĮFS ir patikėtą turtą) (1 ir 2 eilučių suma)

                     Išvestinių finansinių priemonių pozicijos

                  4

                  Pakeitimo išlaidos, siejamos su visais išvestinių finansinių priemonių sandoriais (t. y. atskaičius reikalavimus atitinkančią piniginę kintamąją garantinę įmoką)

                  5

                  Papildomo mokesčio sumos už galimą būsimą poziciją, siejamos su visais išvestinių finansinių priemonių sandoriais (rinkos vertės metodas)

                  EU-5a

                  Pagal pradinės pozicijos metodą nustatyta pozicija

                  6

                  Bendra pateiktų išvestinių finansinių priemonių užtikrinimo priemonių suma, jei ji atimama iš balansinio turto pagal taikytiną apskaitos sistemą

                  7

                  (Gautino turto už piniginę kintamąją garantinę įmoką, pateikiamą išvestinių finansinių priemonių sandoriuose, atskaitymai)

                  8

                  (Kliento prekybos pozicijų, kurių tarpuskaitą atlieka pagrindinė sandorio šalis, dalis, kuriai taikoma išimtis)

                  9

                  Pasirašytų kredito išvestinių finansinių priemonių pakoreguota efektyvi tariamoji suma

                  10

                  (Pasirašytų kredito išvestinių finansinių priemonių užskaitymų ir papildomo mokesčio atskaitymų pakoreguotos efektyvios tariamosios sumos)

                  11

                     Iš viso išvestinių finansinių priemonių pozicijų (4–10 eilučių suma)

                     VPĮFS pozicijos

                  12

                  Bendrasis VPĮFS turtas (nepripažinus užskaitos), pakoreguotas dėl pardavimo apskaitos sandorių

                  13

                  (Bendrojo VPĮFS turto mokėtinų pinigų sumų ir gautinų pinigų sumų užskaitomos sumos)

                  14

                  VPĮFS turto sandorio šalies kredito rizikos pozicija

                  EU-14a

                  VPĮFS skirta nukrypti leidžianti nuostata. Sandorio šalies kredito rizikos pozicija pagal Reglamento (ES) Nr. 575/2013 429b straipsnio 4 dalį ir 222 straipsnį

                  15

                  Tarpininko sandorių pozicijos

                  EU-15a

                  (Kliento VPĮFS pozicijų, kurių tarpuskaitą atlieka pagrindinė sandorio šalis, dalis, kuriai taikoma išimtis)

                  16

                     Iš viso vertybinių popierių įsigijimo finansavimo sandorių pozicijų (12–15a eilučių suma)

                     Kitos nebalansinės pozicijos

                  17

                  Nebalansinių pozicijų bendroji tariamoji suma

                  18

                  (Koregavimai dėl konvertavimo į kredito ekvivalento sumas)

                  19

                     Kitos nebalansinės pozicijos (17 ir 18 eilučių suma)

                     (Pozicijos (balansinės ir nebalansinės), kurioms taikoma išimtis pagal Reglamento (ES) Nr. 575/2013 429 straipsnio 7 ir 14 dalis)

                  EU-19a

                  (Grupės vidaus pozicijos (individualiu pagrindu) (balansinės ir nebalansinės), kurioms taikoma išimtis pagal Reglamento (ES) Nr. 575/2013 429 straipsnio 7 dalį)

                  EU-19b

                  (Pozicijos (balansinės ir nebalansinės), kurioms taikoma išimtis pagal Reglamento (ES) Nr. 575/2013 429 straipsnio 14 dalį)

                     Kapitalas ir bendras pozicijų matas

                  20

                     1 lygio kapitalas

                  21

                     Sverto koeficiento bendras pozicijų matas (3, 11, 16, 19, EU-19a ir EU-19b eilučių suma)

                     Sverto koeficientas

                  22

                     Sverto koeficientas

                     Pereinamojo laikotarpio priemonių pasirinkimas ir straipsnių, kurių pripažinimas nutrauktas, suma

                  EU-23

                  Pereinamojo laikotarpio priemonių, susijusių su kapitalo mato apibrėžtimi, pasirinkimas

                  EU-24

                  Straipsnių, kurių pripažinimas nutrauktas pagal Reglamento (ES) Nr. 575/2013 429 straipsnio 11 dalį, suma

         Lentelė „LRSpl“. Balansinių pozicijų (išskyrus išvestines finansines priemones, VPĮFS ir pozicijas, kurioms taikoma išimtis) suskirstymas

                     KRR sverto koeficiento pozicijos

                  EU-1

                  Iš viso balansinių pozicijų (išskyrus išvestines finansines priemones, VPĮFS ir pozicijas, kurioms taikoma išimtis), iš kurių:

                  EU-2

                  Prekybos knygos pozicijos

                  EU-3

                  Bankinės knygos pozicijos, iš kurių:

                  EU-4

                  Padengtos obligacijos

                  EU-5

                  Pozicijos, vertinamos kaip centrinės valdžios pozicijos

                  EU-6

                        Ne
                      kaip centrinės valdžios pozicijos vertinamos regioninės valdžios institucijų, daugiašalių plėtros bankų, tarptautinių organizacijų ir viešojo sektoriaus subjektų pozicijos

                  EU-7

                  Įstaigų pozicijos

                  EU-8

                  Užtikrintos nekilnojamojo turto hipoteka

                  EU-9

                  Mažmeninės pozicijos

                  EU-10

                  Įmonių pozicijos

                  EU-11

                  Pozicijos esant įsipareigojimų neįvykdymui

                  EU-12

                  Kitos pozicijos (pvz., nuosavybės vertybiniai popieriai, pakeitimas vertybiniais popieriais ir kitas nekreditinių įsipareigojimų turtas)

         Informacijos apie KRR sverto koeficientą atskleidimo forma

         Lentelė „LRQua“. Laisvos formos teksto laukeliai, skirti kokybinei informacijai atskleisti

                     Skiltis

                  Laisva forma

                     Eilutė

                  1

                  Pernelyg didelio sverto rizikos valdymo procesų aprašymas

                  2

                  Veiksnių, turėjusių poveikį sverto koeficientui per tą laikotarpį, su kuriuo siejamas atskleidžiamas sverto koeficientas, aprašymas

      II PRIEDAS

         I PRIEDO FORMŲ PILDYMO NURODYMAI

         1 DALIS. BENDRIEJI NURODYMAI

      1.   Tvarka ir baziniai duomenys

      1.1.   Tvarka

                  1.

                  Nurodymuose laikomasi šios bendros žymėjimo tvarkos: {forma;eilutė}.

                  2.

                  Kai nurodymuose pateikiamos kryžminės nuorodos į Komisijos įgyvendinimo reglamento (ES) Nr. 680/2014 XI priede pateiktus laukelius, laikomasi tokios žymėjimo tvarkos: {XI priedas SupRep;forma;eilutė;skiltis}.

                  3.

                  Atskleidžiant informaciją apie sverto koeficientą, žodžių junginiu „iš kurių“ nurodomas aukštesnio lygio pozicijų kategorijos pogrupio straipsnis.

                  4.

                  Kaip ir šių eilučių visų pavadinimų atveju, įstaigos atskleidžia vertes eilutėse {LRCom;2}, {LRCom;7}, {LRCom;8}, {LRCom;10}, {LRCom;13}, {LRCom;ES-15a}, {LRCom;18}, {LRCom;ES-19a} ir {LRCom;ES-19b} skliaustuose, nes šiose eilutėse atskleidžiamos vertės mažina sverto koeficiento poziciją. Įstaigos užtikrina, kad šios vertės mažintų sumas, atskleistinas {LRCom;3}, {LRCom;11}, {LRCom;16}, {LRCom;19} ir {LRCom;21}.

            1.2.   Baziniai duomenys

                  5.

                  Laukelyje „Ataskaitinė data“ įstaigos įrašo datą, su kuria susijusi visa informacija, kurią jos atskleidžia formose „LRSum“, „LRCom“ ir „LRSpl“. Ši data turi būti atitinkamo ketvirčio trečio mėnesio paskutinė kalendorinė diena.

                  6.

                  Laukelyje „Subjekto pavadinimas“ įstaigos įrašo subjekto, su kuriuo susiję duomenys, pateikti formose „LRSum“, „LRCom“, „LRSpl“ ir „LRQua“, pavadinimą.

                  7.

                  Laukelyje „Taikymo lygis“ įstaigos nurodo taikymo lygį, kuriuo remiantis formose pateikiami duomenys. Pildydamos šį laukelį, įstaigos pasirenka vieną iš šių variantų:

                              —

                              Konsoliduotas

                              —

                              Individualus

                              —

                              Iš dalies konsoliduotas

            1.3.   Baziniai duomenys

                  8.

                  Šiame priede ir susijusiose formose naudojamos tokios santrumpos:

                              —

                              KRR – Kapitalo reikalavimų reglamento, t. y. Reglamento (ES) Nr. 575/2013, santrumpa.

                              —

                              VPĮFS – vertybinių popierių įsigijimo finansavimo sandorių santrumpa, kuri reiškia „atpirkimo sandorius, vertybinių popierių arba biržos prekių skolinimo ar skolinimosi sandorius, ilgalaikius atsiskaitymo sandorius ir garantinės įmokos skolinimo sandorius“ pagal Reglamentą (ES) Nr. 575/2013.

         2 DALIS. NURODYMAI DĖL KONKREČIŲ FORMŲ

      2.   Forma „LRSum“. Apskaitinio turto ir sverto koeficiento pozicijų suderinimo santrauka

                  9.

                  Pildydamos I priedo formą „LRSum“ įstaigos vadovaujasi šiame skirsnyje pateiktais nurodymais.

                              Nuorodos į teisės aktus ir nurodymai

                                 Eilutė

                              {1}

                                 Iš viso turto pagal paskelbtas finansines ataskaitas

                              Įstaigos atskleidžia informaciją apie visą turtą, nurodytą jų finansinėse ataskaitose pagal taikytiną apskaitos sistemą, kaip apibrėžta Reglamento (ES) Nr. 575/2013 4 straipsnio 1 dalies 77 punkte.

                              {2}

                                 Koregavimas dėl apskaitos tikslais konsoliduotų subjektų, kuriems netaikomas reguliuojamasis konsolidavimas

                              Įstaigos atskleidžia sverto koeficiento pozicijos, atskleistos {LRSum;8}, ir viso apskaitinio turto, atskleisto {LRSum;1}, vertės skirtumą, kuris susidaro dėl apskaitos konsolidavimo apimties ir reguliuojamosios konsolidavimo apimties skirtumų.
                              Jei dėl šio koregavimo pozicija padidėja, įstaigos šią sumą atskleidžia kaip teigiamą sumą. Jei dėl šio koregavimo pozicija sumažėja, įstaigos šią sumą atskleidžia kaip neigiamą sumą.

                              {3}

                                 (Koregavimas dėl patikėto turto, kuris yra pripažįstamas balanse pagal taikytiną apskaitos sistemą, bet neįtraukiamas į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 13 dalį)

                              Įstaigos atskleidžia straipsnių, kurių pripažinimas nutrauktas pagal Reglamento (ES) Nr. 575/2013 429 straipsnio 13 dalį, sumą.
                              Kadangi šis koregavimas mažina visą sverto koeficiento bendrą pozicijų matą, įstaigos šioje eilutėje atskleidžiamą vertę nurodo skliaustuose (tai reiškia, kad suma yra neigiama).

                              {4}

                                 Koregavimas dėl išvestinių finansinių priemonių

                              Kredito išvestinių finansinių priemonių ir sutarčių, išvardytų Reglamento (ES) Nr. 575/2013 II priede, atveju įstaigos atskleidžia turtu pripažintų išvestinių finansinių priemonių apskaitinės vertės ir sverto koeficiento pozicijos vertės, nustatytos taikant Reglamento (ES) Nr. 575/2013 429 straipsnio 4 dalies b punktą ir 429 straipsnio 9 dalį kartu su 429a straipsniu, 429 straipsnio 11 dalies a ir b punktais ir 429 straipsnio 12 dalimi, skirtumą.
                              Jei dėl šio koregavimo pozicija padidėja, įstaigos šią sumą atskleidžia kaip teigiamą sumą. Jei dėl šio koregavimo pozicija sumažėja, įstaigos šią sumą nurodo skliaustuose (tai reiškia, kad suma yra neigiama).

                              {5}

                                 Koregavimas dėl vertybinių popierių įsigijimo finansavimo sandorių (VPĮFS)

                              VPĮFS atveju įstaigos atskleidžia turtu pripažintų VPĮFS apskaitinės vertės ir sverto koeficiento pozicijos vertės, nustatytos taikant Reglamento (ES) Nr. 575/2013 429 straipsnio 4 dalies a ir c punktus kartu su 429b straipsniu, 429 straipsnio 5 dalies c ir d punktais, 429 straipsnio 8 dalimi ir 429 straipsnio 11 dalies c–f punktais, skirtumą.
                              Jei dėl šio koregavimo pozicija padidėja, įstaigos šią sumą atskleidžia kaip teigiamą sumą. Jei dėl šio koregavimo pozicija sumažėja, įstaigos šią sumą nurodo skliaustuose (tai reiškia, kad suma yra neigiama).

                              {6}

                                 Koregavimas dėl nebalansinių straipsnių (t. y. nebalansinių pozicijų konvertavimas į kredito ekvivalento sumas)

                              Įstaigos atskleidžia sverto koeficiento pozicijos, atskleistos {LRSum;8}, ir viso apskaitinio turto, atskleisto {LRSum;1}, vertės skirtumą, kuris susidaro dėl nebalansinių straipsnių įtraukimo į sverto koeficiento bendrą pozicijų matą.
                              Kadangi šis koregavimas didina sverto koeficiento bendrą pozicijų matą, jo suma atskleidžiama kaip teigiama suma.

                              {ES-6a}

                                 (Koregavimas dėl grupės vidaus pozicijų, kurioms taikoma išimtis, neįtrauktų į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 7 dalį)

                              Reglamento (ES) Nr. 575/2013 429 straipsnio 7 dalis ir 113 straipsnio 6 dalis
                              Įstaigos atskleidžia balansinių pozicijų, kurios neįtraukiamos į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 7 dalį, jeigu įvykdomos visos Reglamento (ES) Nr. 575/2013 113 straipsnio 6 dalies a–e punktuose nustatytos sąlygos ir jeigu kompetentingos institucijos suteikė leidimą, dalį.
                              Kadangi šis koregavimas mažina sverto koeficiento bendrą pozicijų matą, įstaigos šioje eilutėje atskleidžiamą vertę nurodo skliaustuose (tai reiškia, kad suma yra neigiama).

                              {ES-6b}

                                 (Koregavimas dėl pozicijų, neįtrauktų į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 14 dalį)

                              Reglamento (ES) Nr. 575/2013 429 straipsnio 14 dalis
                              Įstaigos atskleidžia balansinių pozicijų, kurios neįtraukiamos į sverto koeficiento bendrą pozicijų matą pagal Reglamento (ES) Nr. 575/2013 429 straipsnio 14 dalį, jeigu įvykdomos toje dalyje nustatytos sąlygos ir jeigu kompetentingos institucijos suteikė leidimą, dalį.
                              Kadangi šis koregavimas mažina sverto koeficiento bendrą pozicijų matą, įstaigos šioje eilutėje atskleidžiamą vertę nurodo skliaustuose (tai reiškia, kad suma yra neigiama).

                              {7}

                                 Kiti koregavimai

                              Įstaigos įtraukia bet kokį likusį sverto koeficiento pozicijos, atskleistos {LRSum;8}, ir viso apskaitinio turto, atskleisto {LRSum;1}, vertės skirtumą, neįtrauktą į {LRSum;2}, {LRSum;3}, {LRSum;4}, {LRSum;5}, {LRSum;6}, {LRSum;ES-6a} arba {LRSum;ES-6b}. Tai gali būti, pavyzdžiui, turto sumos, atskaitomos iš 1 lygio kapitalo ir todėl atimamos iš sverto koeficiento bendro pozicijų mato pagal {LRCom;2}.
                              Jei dėl šių koregavimų pozicija padidėja, įstaigos šią sumą nurodo kaip teigiamą sumą. Jei dėl šių koregavimų pozicija sumažėja, įstaigos šią sumą nurodo skliaustuose (tai reiškia, kad suma yra neigiama).

                              {8}

                                 Sverto koeficiento bendras pozicijų matas

                              Įstaigos atskleidžia {LRCom;21} atskleistą sumą.

            3.   Forma „LRCom“. Bendras informacijos apie sverto koeficientą atskleidimas

                  10.

                  Pildydamos I priedo formą „LRCom“ įstaigos vadovaujasi šiame skirsnyje pateiktais nurodymais.

                                 Eilutė

                                 Nuorodos į teisės aktus ir nurodymai

                              {1}

                                 Balansiniai straipsniai (išskyrus išvestines finansines priemones, VPĮFS ir patikėtą turtą, bet įskaitant užtikrinimo priemones)

                              Reglamento (ES) Nr. 575/2013 429 straipsnis
                              Įstaigos atskleidžia visą turtą, išskyrus Reglamento (ES) Nr. 575/2013 II priede išvardytas sutartis, kredito išvestines finansines priemones, VPĮFS ir patikėtą turtą pagal Reglamento (ES) Nr. 575/2013 429 straipsnio 13 dalį. Šio turto vertinimą įstaigos grindžia Reglamento (ES) Nr. 575/2013 429 straipsnio 5 dalyje išdėstytais principais.
                              Į šį laukelį įstaigos įtraukia gautus pinigus arba vertybinius popierius, pateiktus sandorio šaliai pagal VPĮFS ir nurodytus balanse (t. y. neįvykdyti pripažinimo nutraukimo apskaitos kriterijai pagal taikytiną apskaitos sistemą).

                              {2}

                                 (Turto sumos, atimamos nustatant 1 lygio kapitalą)

                              Reglamento (ES) Nr. 575/2013 429 straipsnio 4 dalies a punktas ir 499 straipsnio 2 dalis
                              Įstaigos atskleidžia 1 lygio kapitalo reguliuojamojo vertės koregavimo sumą, atsižvelgdamos į pasirinkimą pagal Reglamento (ES) Nr. 575/2013 499 straipsnio 2 dalį, kuris atskleistas {LRCom;ES-23}.
                              Konkrečiau, įstaigos atskleidžia visų koregavimų, kurie yra susiję su turto verte ir kurių reikalaujama pagal toliau nurodytus straipsnius, sumos vertę:

                                          —

                                          Reglamento (ES) Nr. 575/2013 32–35 straipsnius arba

                                          —

                                          Reglamento (ES) Nr. 575/2013 36–47 straipsnius, arba

                                          —

                                          Reglamento (ES) Nr. 575/2013 56–60 straipsnius,

                                    kai taikoma.
                              Kai 1 lygio kapitalą pasirenkama atskleisti pagal Reglamento (ES) Nr. 575/2013 499 straipsnio 1 dalies a punktą, įstaigos atsižvelgia į tokių atskaitymų išimtis, alternatyvas ir netaikymo galimybes, nustatytas Reglamento (ES) Nr. 575/2013 48, 49 ir 79 straipsniuose, neatsižvelgdamos į nukrypti leidžiančią nuostatą, nustatytą Reglamento (ES) Nr. 575/2013 dešimtos dalies I antraštinės dalies 1 ir 2 skyriuose. Tačiau kai 1 lygio kapitalą pasirenkama atskleisti pagal Reglamento (ES) Nr. 575/2013 499 straipsnio 1 dalies b punktą, įstaigos atsižvelgia ne tik į tokių atskaitymų išimtis, alternatyvas ir netaikymo galimybes, nustatytas Reglamento (ES) Nr. 575/2013 48, 49 ir 79 straipsniuose, bet ir į nukrypti leidžiančias nuostatas, nustatytas Reglamento (ES) Nr. 575/2013 dešimtos dalies I antraštinės dalies 1 ir 2 skyriuose.
                              Kad išvengtų dvigubo skaičiavimo, įstaigos nenurodo koregavimų, jau taikytų pagal Reglamento (ES) Nr. 575/2013 111 straipsnį apskaičiuojant pozicijos vertę 1, 4 ir 12 eilutėse, ir nenurodo jokių koregavimų, kurie nėra konkretaus turto vertės atskaitymas.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;3} atskleistiną sumą).

                              {3}

                                 Iš viso balansinių pozicijų (išskyrus išvestines finansines priemones, VPĮFS ir patikėtą turtą) (1 ir 2 eilučių suma)

                              {LRCom;1} ir {LRCom;2} suma. Įstaigos atsižvelgia į tai, kad {LRCom;2} mažina šią sumą.

                              {4}

                                 Pakeitimo išlaidos, siejamos su visais išvestinių finansinių priemonių sandoriais (t. y. atskaičius reikalavimus atitinkančią piniginę kintamąją garantinę įmoką)

                              Reglamento (ES) Nr. 575/2013 274, 295, 296, 297, 298, 429a straipsniai ir 429a straipsnio 3 dalis
                              Įstaigos atskleidžia Reglamento (ES) Nr. 575/2013 II priede išvardytų sutarčių ir kredito išvestinių finansinių priemonių, įskaitant nebalansines, dabartines pakeitimo išlaidas, nurodytas 274 straipsnio 1 dalyje. Šios pakeitimo išlaidos nurodomos atėmus reikalavimus atitinkančią piniginę kintamąją garantinę įmoką pagal Reglamento (ES) Nr. 575/2013 429a straipsnio 3 dalį, tačiau piniginė kintamoji garantinė įmoka, gauta vykdant sandorių, kurių tarpuskaitą atlieka pagrindinė sandorio šalis, dalį, kuriai taikoma išimtis pagal Reglamento (ES) Nr. 575/2013 429 straipsnio 11 dalį, neįtraukiama.
                              Kaip nustatyta Reglamento (ES) Nr. 575/2013 429a straipsnio 1 dalyje, įstaigos gali atsižvelgti į novacijų sutarčių ir kitų užskaitos susitarimų poveikį pagal Reglamento (ES) Nr. 575/2013 295 straipsnį. Kryžminė produktų užskaita netaikoma. Tačiau įstaigos Reglamento (ES) Nr. 575/2013 272 straipsnio 25 punkto c papunktyje nurodytos kategorijos priemones ir kredito išvestines finansines priemones gali užskaityti, kai joms taikomas Reglamento (ES) Nr. 575/2013 295 straipsnio c punkte nurodytas sutartinės kryžminės produktų užskaitos susitarimas.
                              Įstaigos įtraukia visas kredito išvestines finansines priemones, ne vien tas, kurios priskirtos prekybos knygai.
                              Į šį laukelį įstaigos neįtraukia sutarčių, įvertintų taikant pradinės pozicijos metodą pagal Reglamento (ES) Nr. 575/2013 429a straipsnio 8 dalį ir 275 straipsnį.

                              {5}

                                 Papildomo mokesčio suma už galimą būsimą poziciją, siejama su visais išvestinių finansinių priemonių sandoriais (rinkos vertės metodas)

                              Reglamento (ES) Nr. 575/2013 274, 295, 296, 297, 298 straipsniai, 299 straipsnio 2 dalis ir 429a straipsnis
                              Šiame laukelyje atskleidžiamas papildomas mokestis už Reglamento (ES) Nr. 575/2013 II priede išvardytų sutarčių ir kredito išvestinių finansinių priemonių, įskaitant nebalansines, galimą būsimą poziciją, apskaičiuotą taikant rinkos vertės metodą (Reglamento (ES) Nr. 575/2013 II priede išvardytoms sutartims taikomas Reglamento (ES) Nr. 575/2013 274 straipsnis, o kredito išvestinėms finansinėms priemonėms – Reglamento (ES) Nr. 575/2013 299 straipsnio 2 dalis) ir taikant užskaitos taisykles pagal Reglamento (ES) Nr. 575/2013 429a straipsnio 1 dalį. Nustatydamos tų sutarčių pozicijų vertę, vadovaudamosi Reglamento (ES) Nr. 575/2013 295 straipsniu įstaigos gali atsižvelgti į novacijų sutarčių ir kitų užskaitos susitarimų poveikį. Kryžminė produktų užskaita netaikoma. Tačiau įstaigos Reglamento (ES) Nr. 575/2013 272 straipsnio 25 punkto c papunktyje nurodytos kategorijos priemones ir kredito išvestines finansines priemones gali užskaityti, kai joms taikomas Reglamento (ES) Nr. 575/2013 295 straipsnio c punkte nurodytas sutartinės kryžminės produktų užskaitos susitarimas.
                              Pagal Reglamento (ES) Nr. 575/2013 429a straipsnio 1 dalies 2 pastraipą nustatydamos kredito išvestinių finansinių priemonių galimą būsimą kredito poziciją, įstaigos Reglamento (ES) Nr. 575/2013 299 straipsnio 2 dalies a punkte nustatytus principus taiko visoms savo kredito išvestinėms finansinėms priemonėms, ne vien toms, kurios priskirtos prekybos knygai.
                              Į šį laukelį įstaigos neįtraukia sutarčių, įvertintų taikant pradinės pozicijos metodą pagal Reglamento (ES) Nr. 575/2013 429a straipsnio 8 dalį ir 275 straipsnį.

                              {ES-5a}

                                 Pagal pradinės pozicijos metodą nustatyta pozicija

                              Reglamento (ES) Nr. 575/2013 429a straipsnio 8 dalis ir 275 straipsnis.
                              Įstaigos atskleidžia sutarčių, išvardytų Reglamento (ES) Nr. 575/2013 II priedo 1 ir 2 punktuose, pozicijų matą, apskaičiuotą pagal pradinės pozicijos metodą, nustatytą Reglamento (ES) Nr. 575/2013 275 straipsnyje.
                              Pradinės pozicijos metodą taikančios įstaigos pozicijų mato nemažina pinigais gautos kintamosios garantinės įmokos suma pagal Reglamento (ES) Nr. 575/2013 429a straipsnio 8 dalį.
                              Pradinės pozicijos metodo netaikančios įstaigos šiame laukelyje informacijos nepateikia.
                              Į šį laukelį įstaigos neįtraukia sutarčių, įvertintų taikant rinkos vertės metodą pagal Reglamento (ES) Nr. 575/2013 429a straipsnio 1 dalį ir 274 straipsnį.

                              {6}

                                 Bendra pateiktų išvestinių finansinių priemonių užtikrinimo priemonių suma, jei ji atimama iš balansinio turto pagal taikytiną apskaitos sistemą

                              Reglamento (ES) Nr. 575/2013 429a straipsnio 2 dalis
                              Įstaigos atskleidžia bet kokių pateiktų išvestinių finansinių priemonių užtikrinimo priemonių sumą, kai pagal taikytiną apskaitos sistemą pateikus tą užtikrinimo priemonę sumažėja turto suma, kaip nustatyta Reglamento (ES) Nr. 575/2013 429a straipsnio 2 dalyje.
                              Įstaigos į šį laukelį neįtraukia pradinės garantinės įmokos už kliento išvestinių finansinių priemonių sandorius, kurių tarpuskaitą atlieka reikalavimus atitinkanti pagrindinė sandorio šalis, arba tinkamos piniginės kintamosios įmokos, kaip apibrėžta Reglamento (ES) Nr. 575/2013 429a straipsnio 3 dalyje.

                              {7}

                                 (Gautino turto už piniginę kintamąją garantinę įmoką, pateikiamą išvestinių finansinių priemonių sandoriuose, atskaitymai)

                              Reglamento (ES) Nr. 575/2013 429a straipsnio 3 dalis
                              Įstaigos atskleidžia gautinas sumas už kintamąją garantinę įmoką, sandorio šaliai sumokėtą pinigais pagal išvestinių finansinių priemonių sandorius, jeigu įstaiga pagal taikytiną apskaitos sistemą privalo pripažinti šias gautinas sumas turtu, su sąlyga, kad būtų įvykdytos Reglamento (ES) Nr. 575/2013 429a straipsnio 3 dalies a–e punktuose nustatytos sąlygos.
                              Atskleidžiama suma taip pat įtraukiama į {LRCom;1}.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;11} atskleistiną sumą).

                              {8}

                                 (Kliento prekybos pozicijų, kurių tarpuskaitą atlieka pagrindinė sandorio šalis, dalis, kuriai taikoma išimtis)

                              Reglamento (ES) Nr. 575/2013 429 straipsnio 11 dalis
                              Įstaigos atskleidžia reikalavimus atitinkančios pagrindinės sandorio šalies prekybos pozicijas, atsiradusias dėl kliento išvestinių finansinių priemonių sandorių tarpuskaitos, kurioms taikoma išimtis, jeigu tie straipsniai atitinka Reglamento (ES) Nr. 575/2013 306 straipsnio 1 dalies c punkte nustatytas sąlygas.
                              Pirmiau nurodytos sumos dalis, siejama su pakeitimo išlaidomis, atskleidžiama neatskaičius piniginės kintamosios garantinės įmokos.
                              Atskleidžiama suma taip pat atitinkamai įtraukiama į {LRCom;1}, {LRCom;4}, {LRCom;5} ir {LRCom;ES-5a}.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;11} atskleistiną sumą).

                              {9}

                                 Pasirašytų kredito išvestinių finansinių priemonių pakoreguota efektyvi tariamoji suma

                              Reglamento (ES) Nr. 575/2013 429a straipsnio 5–7 dalys
                              Įstaigos atskleidžia pasirašytų kredito išvestinių finansinių priemonių apribotą tariamąją vertę (t. y. kai įstaiga teikia kredito užtikrinimą sandorio šaliai), kaip nustatyta Reglamento (ES) Nr. 575/2013 429a straipsnio 5–7 dalyse.

                              {10}

                                 (Pasirašytų kredito išvestinių finansinių priemonių užskaitymų ir papildomo mokesčio atskaitymų pakoreguotos efektyvios tariamosios sumos)

                              Reglamento (ES) Nr. 575/2013 429a straipsnio 5–7 dalys
                              Įstaigos atskleidžia kredito išvestinių finansinių priemonių, įsigytų (t. y. kai įstaiga perka kredito užtikrinimą iš sandorio šalies) tais pačiais referenciniais pavadinimais kaip įstaigos pasirašytos kredito išvestinės finansinės priemonės, kai įsigyto kredito užtikrinimo likęs terminas atitinka parduoto užtikrinimo likusį terminą arba yra už jį ilgesnis, apribotą tariamąją sumą. Taigi kiekvieno referencinio pavadinimo atveju vertė turi būti ne didesnė nei {LRCom;9} įrašyta vertė.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;11} atskleistiną sumą).

                              {11}

                                 Iš viso išvestinių finansinių priemonių pozicijų (4–10 eilučių suma)

                              {LRCom;4}, {LRCom;5}, {LRCom;ES-5a}, {LRCom;6}, {LRCom;7}, {LRCom;8}, {LRCom;9} ir {LRCom;10} suma. Įstaigos atsižvelgia į tai, kad {LRCom;7}, {LRCom;8} ir {LRCom;10} mažina šią sumą.

                              {12}

                                 Bendrasis VPĮFS turtas (nepripažinus užskaitos), pakoreguotas dėl pardavimo apskaitos sandorių

                              Reglamento (ES) Nr. 575/2013 4 straipsnio 1 dalies 77 punktas, 206 straipsnis ir 429b straipsnio 5 dalis
                              Įstaigos atskleidžia VPĮFS, kuriems taikomas arba netaikomas reikalavimus pagal Reglamento (ES) Nr. 575/2013 206 straipsnį atitinkantis pagrindinis užskaitos sandoris, apskaitinę balansinę vertę pagal taikytiną apskaitos sistemą, kai sutartys pripažįstamos kaip į balansą įtrauktas turtas, darant prielaidą, kad neatsižvelgiama į rizikos ribojimo ar apskaitinės užskaitos arba rizikos mažinimo poveikį (t. y. kai apskaitinė balansinė vertė pakoreguojama atsižvelgiant į apskaitinės užskaitos arba rizikos mažinimo poveikį).
                              Be to, jeigu VPĮFS pagal taikytiną apskaitos sistemą apskaitoje tvarkomi kaip pardavimas, įstaigos daro visų su pardavimu susijusių apskaitos įrašų atvirkštinius įrašus pagal Reglamento (ES) Nr. 575/2013 429b straipsnio 5 dalį.
                              Į šį laukelį įstaigos neįtraukia gautų pinigų arba vertybinių popierių, pateiktų sandorio šaliai pagal pirmiau minėtus sandorius ir nurodytų balanse (t. y. neįvykdyti pripažinimo nutraukimo apskaitos kriterijai).

                              {13}

                                 (Bendrojo VPĮFS turto mokėtinų pinigų sumų ir gautinų pinigų sumų užskaitomos sumos)

                              Reglamento (ES) Nr. 575/2013 4 straipsnio 1 dalies 77 punktas, 206 straipsnis, 429 straipsnio 5 dalies d punktas, 429 straipsnio 8 dalis ir 429b straipsnio 5 dalis
                              Įstaigos atskleidžia bendrojo VPĮFS turto mokėtinų pinigų sumą, kuri buvo užskaityta pagal Reglamento (ES) Nr. 575/2013 429 straipsnio 8 dalį.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;16} atskleistiną sumą).

                              {14}

                                 VPĮFS turto sandorio šalies kredito rizikos pozicija

                              Reglamento (ES) Nr. 575/2013 429b straipsnio 1 dalis
                              Įstaigos atskleidžia vertybinių popierių įsigijimo finansavimo sandorių, įskaitant nebalansinius, sandorio šalies kredito rizikos papildomą mokestį, nustatytą atitinkamai pagal Reglamento (ES) Nr. 575/2013 429b straipsnio 2 arba 3 dalį.
                              Įstaigos į šį laukelį įtraukia sandorius pagal Reglamento (ES) Nr. 575/2013 429b straipsnio 6 dalies c punktą.
                              Įstaigos į šį laukelį neįtraukia VPĮFS, kurių atžvilgiu ji veikia kaip tarpininkė, jeigu įstaiga klientui arba sandorio šaliai suteikia žalos atlyginimo draudimą arba garantiją, apribotą bet kokiu vertybinių popierių arba pinigų, kuriuos klientas paskolino, vertės ir užtikrinimo priemonės, kurią suteikė skolininkas, vertės skirtumu pagal Reglamento (ES) Nr. 575/2013 429b straipsnio 6 dalies a punktą. Šiuos straipsnius įstaigos įtraukia į {LRCom;15}.

                              {ES-14a}

                                 VPĮFS skirta nukrypti leidžianti nuostata. Sandorio šalies kredito rizikos pozicija pagal Reglamento (ES) Nr. 575/2013 429b straipsnio 4 dalį ir 222 straipsnį

                              Reglamento (ES) Nr. 575/2013 429b straipsnio 4 dalis ir 222 straipsnis
                              Įstaigos atskleidžia vertybinių popierių įsigijimo finansavimo sandorių, įskaitant nebalansinius, papildomą mokestį, apskaičiuotą pagal Reglamento (ES) Nr. 575/2013 222 straipsnį, taikydamos taikytiną rizikos koeficientą, kurio žemiausia riba yra 20 %.
                              Įstaigos į šį laukelį įtraukia sandorius pagal Reglamento (ES) Nr. 575/2013 429b straipsnio 6 dalies c punktą.
                              Į šį laukelį įstaigos neįtraukia sandorių, kurių sverto koeficiento pozicijos vertės papildomo mokesčio dalis nustatoma pagal Reglamento (ES) Nr. 575/2013 429b straipsnio 1 dalyje nurodytą metodą.

                              {15}

                                 Tarpininko sandorių pozicijos

                              Reglamento (ES) Nr. 575/2013 429b straipsnio 2 ir 3 dalys ir 6 dalies a punktas
                              Įstaigos atskleidžia VPĮFS, kurių atžvilgiu jos veikia kaip tarpininkės, pozicijos vertę, jeigu įstaiga klientui arba sandorio šaliai suteikia žalos atlyginimo draudimą arba garantiją, apribotą bet kokiu vertybinių popierių arba pinigų, kuriuos klientas paskolino, vertės ir užtikrinimo priemonės, kurią suteikė skolininkas, vertės skirtumu pagal Reglamento (ES) Nr. 575/2013 429b straipsnio 6 dalies a punktą, kurį sudaro tik papildomas mokestis, atitinkamai nustatytas pagal Reglamento (ES) Nr. 575/2013 429b straipsnio 2 arba 3 dalį.
                              Įstaigos į šį laukelį neįtraukia sandorių pagal Reglamento (ES) Nr. 575/2013 429b straipsnio 6 dalies c punktą.

                              {ES-15a}

                                 (Kliento VPĮFS pozicijų, kurių tarpuskaitą atlieka pagrindinė sandorio šalis, dalis, kuriai taikoma išimtis)

                              Reglamento (ES) Nr. 575/2013 429 straipsnio 11 dalis ir 306 straipsnio 1 dalies c punktas
                              Įstaigos atskleidžia kliento VPĮFS prekybos pozicijų, kurių tarpuskaitą atlieka pagrindinė sandorio šalis, dalį, kuriai taikoma išimtis, jeigu tie straipsniai atitinka Reglamento (ES) Nr. 575/2013 306 straipsnio 1 dalies c punkte nustatytas sąlygas.
                              Kai pozicijų, kurių tarpuskaitą atlieka pagrindinė sandorio šalis, dalis, kuriai taikoma išimtis, yra garantija, ji neįtraukiama į šį laukelį, nebent tai yra dar kartą įkeista garantija, kuri pagal taikytiną apskaitos tvarką (t. y. pagal Reglamento (ES) Nr. 575/2013 111 straipsnio 1 dalies pirmą sakinį) yra įtraukiama visa verte.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;16} atskleistiną sumą).

                              {16}

                                 Iš viso VPĮFS pozicijų (12–15a eilučių suma)

                              Įstaigos atskleidžia {LRCom; 12}, {LRCom;ES-12a}, {LRCom;13}, {LRCom;14}, {LRCom;15} ir {LRCom;ES-15a} sumą.
                              Įstaigos atsižvelgia į tai, kad {LRCom;13} ir {LRCom;ES-15a} mažina šią sumą.

                              {17}

                                 Nebalansinių pozicijų bendroji tariamoji suma

                              Reglamento (ES) Nr. 575/2013 429 straipsnio 10 dalis
                              Įstaigos atskleidžia visų nebalansinių straipsnių nominaliąją vertę, kaip nurodyta Reglamento (ES) Nr. 575/2013 429 straipsnio 10 dalyje, prieš bet kokį koregavimą dėl perskaičiavimo koeficientų.

                              {18}

                                 (Koregavimai dėl konvertavimo į kredito ekvivalento sumas)

                              Reglamento (ES) Nr. 575/2013 429 straipsnio 10 dalis
                              Įstaigos įtraukia nebalansinių straipsnių nominaliosios vertės, atskleistos {LRCom;17}, ir nebalansinių straipsnių sverto koeficiento pozicijos vertės, įtrauktos į {LRCom;19}, skirtumą.
                              Kadangi šiame laukelyje pateikiama vertė mažina sverto koeficiento bendrą pozicijų matą, ji mažina {LRCom;19} atskleistiną sumą.

                              {19}

                                 Kitos nebalansinės pozicijos (17 ir 18 eilučių suma)

                              Reglamento (ES) Nr. 575/2013 429 straipsnio 10 dalis, 111 straipsnio 1 dalis ir 166 straipsnio 9 dalis
                              Įstaigos atskleidžia nebalansinių straipsnių sverto koeficiento pozicijų vertes, nustatytas pagal Reglamento (EB) Nr. 575/2013 429 straipsnio 10 dalį, atsižvelgdamos į atitinkamus perskaičiavimo veiksnius.
                              Įstaigos atsižvelgia į tai, kad {LRCom;18} mažina šią sumą.

                              {ES-19a}

                                 (Grupės vidaus pozicijos (individualiu pagrindu) (balansinės ir nebalansinės), kurioms taikoma išimtis pagal Reglamento (ES) Nr. 575/2013 429 straipsnio 7 dalį)

                              Reglamento (ES) Nr. 575/2013 429 straipsnio 7 dalis ir 113 straipsnio 6 dalis
                              Įstaigos atskleidžia pozicijas, kurios nebuvo konsoliduotos taikytinu konsolidavimo lygmeniu ir kurioms gali būti taikoma Reglamento (ES) Nr. 575/2013 113 straipsnio 6 dalyje nustatyta tvarka, jeigu įvykdomos visos Reglamento (ES) Nr. 575/2013 113 straipsnio 6 dalies a–e punktuose nustatytos sąlygos ir jeigu kompetentingos institucijos suteikė leidimą.
                              Atskleista suma taip pat turi būti įtraukta į pirmiau pateiktus taikytinus laukelius taip, lyg išimtis nebūtų taikoma.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;21} atskleistiną sumą).

                              {ES-19b}

                                 (Pozicijos (balansinės ir nebalansinės), kurioms taikoma išimtis pagal Reglamento (ES) Nr. 575/2013 429 straipsnio 14 dalį)

                              Reglamento (ES) Nr. 575/2013 429 straipsnio 14 dalis
                              Įstaigos atskleidžia pozicijas, kurioms taikoma išimtis pagal Reglamento (ES) Nr. 575/2013 429 straipsnio 14 dalį, jeigu įvykdomos toje dalyje nustatytos sąlygos ir jeigu kompetentingos institucijos suteikė leidimą.
                              Atskleista suma taip pat turi būti įtraukta į pirmiau pateiktus taikytinus laukelius taip, lyg išimtis nebūtų taikoma.
                              Kadangi šiame laukelyje pateikiama vertė mažina sverto koeficiento bendrą pozicijų matą, įstaigos ją pateikia skliaustuose (tai reiškia, kad ji mažina {LRCom;21} atskleistiną sumą).

                              {20}

                                 1 lygio kapitalas

                              Reglamento (ES) Nr. 575/2013 429 straipsnio 3 dalis ir 499 straipsnio 1 ir 2 dalys
                              Įstaigos atskleidžia 1 lygio kapitalo sumą, apskaičiuotą remiantis pagal Reglamento (ES) Nr. 575/2013 499 straipsnio 2 dalį padarytu pasirinkimu, kuris yra atskleistas {LRCom;ES-23}.
                              Konkrečiau, kai 1 lygio kapitalą įstaiga pasirinko atskleisti pagal Reglamento (ES) Nr. 575/2013 499 straipsnio 1 dalies a punktą, ji atskleidžia 1 lygio kapitalo sumą, apskaičiuotą pagal Reglamento (ES) Nr. 575/2013 25 straipsnį, neatsižvelgdama į nukrypti leidžiančias nuostatas, nustatytas Reglamento (ES) Nr. 575/2013 dešimtos dalies I antraštinės dalies 1 ir 2 skyriuose.
                              Tačiau kai 1 lygio kapitalą įstaiga pasirinko atskleisti pagal Reglamento (ES) Nr. 575/2013 499 straipsnio 1 dalies b punktą, ji atskleidžia 1 lygio kapitalo sumą, apskaičiuotą pagal Reglamento (ES) Nr. 575/2013 25 straipsnį, atsižvelgdama į nukrypti leidžiančias nuostatas, nustatytas Reglamento (ES) Nr. 575/2013 dešimtos dalies I antraštinės dalies 1 ir 2 skyriuose.

                              {21}

                                 Sverto koeficiento bendras pozicijų matas (3, 11, 16, 19, ES-19a ir ES-19b eilučių suma)

                              Įstaigos atskleidžia {LRCom;3}, {LRCom;11}, {LRCom;16}, {LRCom;19}, {LRCom;ES-19a} ir {LRCom;ES-19b} sumą.
                              Įstaigos atsižvelgia į tai, kad {LRCom;ES-19a} ir {LRCom;ES-19b} mažina šią sumą.

                              {22}

                                 Sverto koeficientas

                              Įstaigos atskleidžia {LRCom;20} sumą, padalytą iš {LRCom;21} sumos, ir ją išreiškia procentine dalimi.

                              {ES-23}

                                 Pereinamojo laikotarpio priemonių, susijusių su kapitalo mato apibrėžtimi, pasirinkimas

                              Reglamento (ES) Nr. 575/2013 499 straipsnio 2 dalis
                              Vykdydamos informacijos atskleidimo reikalavimus, įstaigos nurodo, kurias su kapitalu susijusias pereinamojo laikotarpio priemones pasirinko, naudodamos vieną iš šių žymų:

                                          —

                                          „visiškai įdiegta apibrėžtis“, jeigu įstaiga pasirinko sverto koeficientą atskleisti pagal Reglamento (ES) Nr. 575/2013 499 straipsnio 1 dalies a punktą;

                                          —

                                          „pereinamojo laikotarpio apibrėžtis“, jeigu įstaiga pasirinko sverto koeficientą atskleisti pagal Reglamento (ES) Nr. 575/2013 499 straipsnio 1 dalies b punktą

                              {ES-24}

                                 Straipsnių, kurių pripažinimas nutrauktas pagal Reglamento (ES) Nr. 575/2013 429 straipsnio 13 dalį, suma

                              Įstaigos atskleidžia straipsnių, kurių pripažinimas nutrauktas pagal Reglamento (ES) Nr. 575/2013 429 straipsnio 13 dalį, sumą.

            4.   Forma „LRSpl“. Balansinių pozicijų (išskyrus išvestines finansines priemones ir VPĮFS) suskirstymas

                  11.

                  Pildydamos I priedo formą „LRSpl“ įstaigos vadovaujasi šiame skirsnyje pateiktais nurodymais.

                              Nuorodos į teisės aktus ir nurodymai

                                 Eilutė

                              {ES-1}

                                 Iš viso balansinių pozicijų (išskyrus išvestines finansines priemones ir VPĮFS), iš kurių:

                              Įstaigos atskleidžia {LRSpl;ES-2} ir {LRSpl;ES-3} sumą.

                              {ES-2}

                                 Prekybos knygos pozicijos

                              Įstaigos atskleidžia pozicijas, nurodytas Komisijos įgyvendinimo reglamento (ES) Nr. 680/2014 XI priedo {LR4;070;010} laukelyje; tai į prekybos knygą įtraukto turto, išskyrus išvestines finansines priemones ir VPĮFS, bendra pozicijų vertė.

                              {ES-3}

                                 Bankinės knygos pozicijos, iš kurių:

                              Įstaigos atskleidžia {LRSpl;ES-4}, {LRSpl;ES-5}, {LRSpl;ES-6}, {LRSpl;ES-7}, {LRSpl;ES-8}, {LRSpl;ES-9}, {LRSpl;ES-10}, {LRSpl;ES-11} ir {LRSpl;ES-12} sumą.

                              {ES-4}

                                 Padengtos obligacijos

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;080;010} ir {LR4;080;020} laukeliuose, sumą; tai turto, kuris yra padengtos obligacijos, bendra pozicijų vertė.

                              {ES-5}

                                 Pozicijos, vertinamos kaip centrinės valdžios pozicijos

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;090;010} ir {LR4;090;020} laukeliuose, sumą; tai subjektų, kurie vertinami kaip centrinė valdžia pagal Reglamentą (ES) Nr. 575/2013, bendra pozicijų vertė.

                              {ES-6}

                                 Ne kaip centrinės valdžios pozicijos vertinamos regioninės valdžios institucijų, daugiašalių plėtros bankų, tarptautinių organizacijų ir viešojo sektoriaus subjektų pozicijos

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;140;010} ir {LR4;140;020} laukeliuose, sumą; tai regioninės ir vietos valdžios institucijų, daugiašalių plėtros bankų, tarptautinių organizacijų ir viešojo sektoriaus subjektų, kurie nėra vertinami kaip centrinė valdžia pagal Reglamentą (ES) Nr. 575/2013, bendra pozicijų vertė.

                              {ES-7}

                                 Įstaigų pozicijos

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;180;010} ir {LR4;180;020} laukeliuose, sumą; tai įstaigų pozicijų vertė.

                              {ES-8}

                                 Užtikrintos nekilnojamojo turto hipoteka

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;190;010} ir {LR4;190;020} laukeliuose, sumą; tai turto pozicijų, užtikrintų nekilnojamojo turto hipoteka, vertė.

                              {ES-9}

                                 Mažmeninės pozicijos

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;210;010} ir {LR4;210;020} laukeliuose, sumą; tai turto, kuris yra mažmeninės pozicijos, bendra pozicijų vertė.

                              {ES-10}

                                 Įmonių pozicijos

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;230;010} ir {LR4;230;020} laukeliuose, sumą; tai turto, kuris yra (finansų ir ne finansų) įmonių pozicijos, bendra pozicijų vertė.

                              {ES-11}

                                 Pozicijos esant įsipareigojimų neįvykdymui

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;280;010} ir {LR4;280;020} laukeliuose, sumą; tai turto esant įsipareigojimų neįvykdymui bendra pozicijų vertė.

                              {ES-12}

                                 Kitos pozicijos (pvz., nuosavybės vertybiniai popieriai, pakeitimas vertybiniais popieriais ir kitas nekreditinių įsipareigojimų turtas)

                              Įstaigos atskleidžia pozicijų, nurodytų Komisijos įgyvendinimo reglamento (ES) Nr. 680/2014 XI priedo {LR4;290;010} ir{LR4;290;020} laukeliuose, sumą; tai kitų ne prekybos knygos pozicijų (pvz., nuosavybės vertybinių popierių, pakeitimo vertybiniais popieriais ir nekreditinių įsipareigojimų turto) bendra vertė pagal Reglamentą (ES) Nr. 575/2013. Įstaigos įtraukia turtą, kuris atskaitomas nustatant 1 lygio kapitalą ir todėl atskleidžiamas {LRCom;2}, nebent šis turtas yra įtrauktas į eilutes nuo {LRSpl;ES-2} iki {LRSpl;ES-12}.

            5.   Forma „LRQua“. Laisvos formos teksto laukeliai, skirti kokybinei informacijai atskleisti

                  12.

                  Įstaigos pildo I priedo formą „LRQua“ laikydamosi toliau pateiktų nurodymų.

                              Nuorodos į teisės aktus ir nurodymai

                                 Eilutė

                              {1}

                                 Pernelyg didelio sverto rizikos valdymo procesų aprašymas

                              Reglamento (ES) Nr. 575/2013 451 straipsnio 1 dalies d punktas
                              „Pernelyg didelio sverto rizikos valdymo procesų aprašymas“ apima visą svarbią informaciją apie:

                                          a)

                                          pernelyg didelio sverto rizikos vertinimo procedūras ir išteklius;

                                          b)

                                          kiekybines priemones, jei yra, naudojamas vertinant pernelyg didelio sverto riziką, įskaitant išsamią informaciją apie galimus vidinius tikslus ir apie tai, ar, be sverto koeficiento, nustatyto pagal Reglamentą (ES) Nr. 575/2013, naudojami kiti rodikliai;

                                          c)

                                          būdus, kaip valdant pernelyg didelio sverto riziką atsižvelgiama į terminų nesutapimus ir turto suvaržymą;

                                          d)

                                          procesus, skirtus reaguoti į sverto koeficiento pokyčius, įskaitant 1 lygio kapitalo galimo didinimo siekiant valdyti pernelyg didelio sverto riziką procesus ir grafikus; arba sverto koeficiento vardiklio (bendro pozicijų mato) koregavimo siekiant valdyti pernelyg didelio sverto riziką procesus ir grafikus.

                              {2}

                                 Veiksnių, turėjusių poveikį sverto koeficientui per tą laikotarpį, su kuriuo siejamas atskleidžiamas sverto koeficientas, aprašymas

                              Reglamento (ES) Nr. 575/2013 451 straipsnio 1 dalies e punktas
                              „Veiksnių, turėjusių poveikį sverto koeficientui per tą laikotarpį, su kuriuo siejamas atskleidžiamas sverto koeficientas, aprašymas“ apima visą reikšmingą informaciją apie:

                                          a)

                                          sverto koeficiento pasikeitimo nuo ankstesnio atskleidimo ataskaitinės datos kiekybinį įvertinimą;

                                          b)

                                          sverto koeficientą veikusius pagrindinius veiksnius nuo ankstesnio atskleidimo ataskaitinės datos, paaiškinant:

                                                      (1)

                                                      pasikeitimo pobūdį ir tai, ar pasikeitė koeficiento skaitiklis, ar vardiklis, ar jie abu;

                                                      (2)

                                                      ar pasikeitimą lėmė vidinis strateginis sprendimas ir, jei taip, ar tas strateginis sprendimas skirtas tiesiogiai sverto koeficientui, ar poveikis sverto koeficientui buvo tik netiesioginis;

                                                      (3)

                                                      svarbiausius sverto koeficientui įtakos turėjusius išorinius veiksnius, susijusius su ekonomine ir finansine aplinka.


title: 2011 m. lapkričio 7 d. Komisijos įgyvendinimo reglamentas (ES) Nr. 1126/2011, kuriuo dėl Tarybos reglamente (EB) Nr. 73/2009 numatytos specialiosios paramos finansavimo sumų iš dalies keičiamas Reglamento (EB) Nr. 1120/2009 III priedas

text:
8.11.2011

               LT

               Europos Sąjungos oficialusis leidinys

               L 289/24

         KOMISIJOS ĮGYVENDINIMO REGLAMENTAS (ES) Nr. 1126/2011
   2011 m. lapkričio 7 d.
   kuriuo dėl Tarybos reglamente (EB) Nr. 73/2009 numatytos specialiosios paramos finansavimo sumų iš dalies keičiamas Reglamento (EB) Nr. 1120/2009 III priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 69 straipsnio 7 dalies ketvirtą pastraipą,
   kadangi:

               (1)

               pagal 2009 m. spalio 29 d. Komisijos reglamento (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, III antraštinėje dalyje numatytos bendrosios išmokos schemos taikymo taisyklės (2), 49 straipsnio 2 dalį nuo 2010 m. iki bet kurių kalendorinių metų rugpjūčio 1 d. valstybės narės gali prašyti peržiūrėti Reglamento (EB) Nr. 73/2009 69 straipsnio 6 dalies a punkte nurodytas sumas, jei suma, gauta taikant to reglamento 69 straipsnio 7 dalies pirmoje pastraipoje atitinkamiems finansiniams metams nurodytą apskaičiavimą, daugiau kaip 20 % skiriasi nuo sumos, nustatytos Reglamento (EB) Nr. 1120/2009 III priede;

               (2)

               Danija, Suomija ir Slovėnija pateikė Komisijai prašymą peržiūrėti sumas, nurodytas Reglamento (EB) Nr. 73/2009 69 straipsnio 6 dalies a punkte pakeitimams pradedant galioti nuo 2012 m.;

               (3)

               Danijai, Suomijai ir Slovėnijai pateikus prašymus, Komisija atliko būtiną apskaičiavimą, kad patikrintų, ar 2010 finansiniais metais buvo pasiekta Reglamento (EB) Nr. 1120/2009 49 straipsnio 2 dalyje nurodyta 20 % viršutinė riba. Taikydama Reglamento (EB) Nr. 73/2009 69 straipsnio 7 dalies a punktą, Komisija Reglamento (EB) Nr. 73/2009 IV priede nurodytas grynąsias viršutines ribas nustatė remdamasi Danijai, Suomijai ir Slovėnijai atitinkamai apskaičiuotu vidutiniu moduliavimo kursu;

               (4)

               remiantis šiuo skaičiavimu 2010 finansinių metų Danijos, Suomijos ir Slovėnijos suma, gauta taikant Reglamento (EB) Nr. 73/2009 69 straipsnio 7 dalies pirmoje pastraipoje nurodytą skaičiavimą, skiriasi atitinkamai 47 %, 29 % ir 47 % nuo sumos, nustatytos Reglamento (EB) Nr. 1120/2009 III priede;

               (5)

               todėl Reglamento (EB) Nr. 1120/2009 III priede Danijai, Suomijai ir Slovėnijai nustatyta suma turėtų būti peržiūrėta. Tokios peržiūrėtos sumos turėtų būti taikomos nuo 2012 kalendorinių metų pagal Reglamento (EB) Nr. 1120/2009 49 straipsnio 2 dalies antrą pastraipą;

               (6)

               šiame reglamente nustatytos priemonės atitinka Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1120/2009 III priedas iš dalies keičiamas taip:

               a)

               Danijai skirtas įrašas pakeičiamas taip:

                           „Danija

                           23,25“

               b)

               Suomijai skirtas įrašas pakeičiamas taip:

                           „Suomija

                           6,19“

               c)

               Slovėnijai skirtas įrašas pakeičiamas taip:

                           „Slovėnija

                           3,52“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

   Jis taikomas nuo 2012 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 7 d.

            Komisijos vardu

            Pirmininkas

         José Manuel BARROSO

      (1)  OL L 130, 2009 1 31, p. 16.

      (2)  OL L 316, 2009 12 2, p. 1.


title: 2012 m. liepos 16 d. Komisijos įgyvendinimo reglamentas (ES) Nr. 644/2012, kuriuo dėl Rusijos iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai  Tekstas svarbus EEE

text:
17.7.2012

               LT

               Europos Sąjungos oficialusis leidinys

               L 187/18

         KOMISIJOS ĮGYVENDINIMO REGLAMENTAS (ES) Nr. 644/2012
   2012 m. liepos 16 d.
   kuriuo dėl Rusijos iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir pakeičiančią Direktyvą 72/462/EEB (1), ypač į jos 3 straipsnio 1 dalies pirmą ir antrą pastraipas, 6 straipsnio 1 dalies pirmą pastraipą, 7 straipsnio e punktą, 8 straipsnio d punktą, ir 13 straipsnio 1 dalį,
   kadangi:

               (1)

               Direktyva 2004/68/EB nustatyti gyvūnų sveikatos reikalavimai, taikomi vežant gyvus poranagius tranzitu per Sąjungą. Joje numatyta, kad gali būti nustatomos specialiosios nuostatos, taikomos gyvų poranagių vežimui iš šalių, iš kurių juos vežti leidžiama, tranzitu per Sąjungą, ir atitinkami veterinarijos sertifikatų pavyzdžiai, jei tie gyvūnai vežami tranzitu per Sąjungos teritoriją gavus muitinės ir oficialų veterinarinį patvirtinimą ir vykdant muitinės ir oficialią veterinarinę priežiūrą, per patvirtintus pasienio kontrolės postus ir nestojant Sąjungos teritorijoje jokiais tikslais, išskyrus būtinus gyvūnų gerovei užtikrinti;

               (2)

               Komisijos reglamente (ES) Nr. 206/2010 (2) nustatyti veterinarinio sertifikavimo reikalavimai, taikomi įvežant į Sąjungą tam tikras gyvų gyvūnų, įskaitant poranagius, siuntas. To reglamento I priede pateiktas trečiųjų šalių, teritorijų ar jų dalių, iš kurių tokios siuntos į Sąjungą gali būti įvežamos, sąrašas ir nustatyti veterinarijos sertifikatų, kurie turi būti pridedami vežant tas siuntas, pavyzdžiai;

               (3)

               gavusi Rusijos prašymą leisti vežti veisimui ir gamybai skirtus gyvus galvijus iš Kaliningrado srities (Kaliningradskaya oblast) tranzitu per Lietuvos teritoriją Komisija Kaliningrade atliko patikrinimą. Ji padarė išvadą, kad gyvūnų sveikatos padėtis šiame regione atrodo palanki. Todėl turėtų būti leista įvežti į Sąjungą šių gyvūnų siuntas, jei jos skirtos tik vežti tranzitu kelių transporto priemonėmis iš Kaliningrado srities į kitas Rusijos teritorijos dalis per Lietuvos teritoriją;

               (4)

               be to, Lietuva gali užtikrinti, kad gyvūnams iš Kaliningrado srities, kuriuos vežant tranzitu dėl išorės aplinkybių prireikia iškrauti, būtų taikomos priemonės, nustatytos 1990 m. birželio 26 d. Tarybos direktyvos 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (3), 8 straipsnio 1 dalyje.

               (5)

               Rusija taip pat patvirtino, kad kartu su Baltarusija įkūrus muitų sąjungą abi šalys sudarė susitarimą, pagal kurį abiejose šalyse galioja vienodi standartiniai veterinarijos ir sanitarijos reikalavimai;

               (6)

               todėl Reglamentas (ES) Nr. 206/2010 turėtų būti iš dalies pakeistas, įterpiant nuostatas dėl gyvų veisimui ir gamybai skirtų galvijų vežimo tranzitu iš Kaliningrado srities. Trečiųjų šalių, teritorijų ar jų dalių, iš kurių leidžiama į Sąjungą įvežti tam tikrus gyvūnus, sąrašas, pateiktas Reglamento (ES) Nr. 206/2010 I priedo 1 dalyje, turėtų būti atitinkamai iš dalies pakeistas;

               (7)

               taip pat būtina nustatyti veterinarijos sertifikato pavyzdį, skirtą šių gyvūnų vežimui tranzitu. Todėl į Reglamento (ES) Nr. 206/2010 I priedo 2 dalį reikėtų įterpti veterinarijos sertifikato pavyzdį BOV-X-TRANSIT-RU;

               (8)

               todėl Reglamentas (ES) Nr. 206/2010 turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Komisijos reglamentas (ES) Nr. 206/2010 iš dalies keičiamas taip:

               (1)

               Įterpiamas šis straipsnis:
               „12a straipsnis
               Leidžianti nukrypti nuostata dėl tam tikrų veisimui ir gamybai skirtų gyvų galvijų siuntų vežimo tranzitu per Lietuvą
               1.   Veisimui ir gamybai skirtų gyvų galvijų siuntas iš Rusijos Kaliningrado srities į ne Sąjungoje esančią paskirties vietą leidžiama vežti tranzitu keliais per Lietuvą laikantis tokių sąlygų:

                           a)

                           gyvūnai įvežami į Lietuvą per Kybartų kelio pasienio kontrolės postą ir išvežami per Medininkų Lietuvos pasienio kontrolės postą;

                           b)

                           gyvūnai vežami kelių transporto priemonėmis talpyklose, kurias Lietuvos kompetentingos institucijos veterinarijos tarnybos įvežant į Sąjungą Kybartų kelio pasienio kontrolės poste užplombuoja serijos numeriu pažymėta plomba;

                           c)

                           Tarybos direktyvos 91/496/EEB 7 straipsnio 1 dalies trečioje įtraukoje nurodyti dokumentai, įskaitant tinkamai užpildytą veterinarijos sertifikatą, atitinkantį šio reglamento I priedo 2 dalyje pateiktą veterinarijos sertifikato pavyzdį BOV-X-TRANSIT-RU, pridedami vežant gyvūnus nuo Kybartų kelio pasienio kontrolės posto iki Medininkų pasienio kontrolės posto, kiekviename lape pažymimi kompetentingos institucijos, atsakingos už Kybartų kelio pasienio kontrolės postą, valstybinio veterinarijos gydytojo spaudu „TIK VEŽTI TRANZITU IŠ RUSIJOS KALININGRADO SRITIES PER LIETUVĄ“;

                           d)

                           laikomasi Tarybos direktyvos 91/496/EB 9 straipsnyje nustatytų reikalavimų;

                           e)

                           bendrajame veterinarijos įvežimo dokumente, kaip nurodyta Komisijos reglamento (EB) Nr. 282/2004 (4) 1 straipsnio 1 dalyje, patvirtinama, kad siunta yra tinkama vežti tranzitu per Lietuvą, o tas dokumentas pasirašytas Kybartų kelio pasienio kontrolės posto valstybinio veterinarijos gydytojo;

                           f)

                           gyvūnai vežami pateikiant sveikatos sertifikatą, kuriuo leidžiama netrukdomai įvežti juos į Baltarusiją, ir veterinarijos sertifikatą, išduotą gyvūnui paskirties vietai Rusijoje.

                     2.   Siunta negali būti iškrauta Sąjungoje; ji vežama tiesiai į Medininkų išvežimo pasienio kontrolės postą.
               Po to, kai išvežant atliekamomis patikromis patvirtinama, kad siunta yra ta pati, kuri buvo įvežta per Kybartų kelio pasienio kontrolės postą, Medininkų pasienio kontrolės posto valstybinis veterinarijos gydytojas užpildo bendrojo veterinarijos įvežimo dokumento 3 dalį.
               3.   Jei vežant siuntas tranzitu nustatomas pažeidimas ar įvyksta nenumatytas atvejis, tranzito valstybė narė prireikus taiko ir Direktyvos 90/425/EEB (5) 8 straipsnio 1 dalies b punkto antroje įtraukoje nurodytas priemones.
               4.   Lietuvos kompetentingos institucijos reguliariai tikrina, kad iš Sąjungos įvežamų siuntų skaičius atitiktų išvežamų siuntų skaičių.

               (2)

               I priedas iš dalies keičiamas pagal šio reglamento priedą.

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 16 d.

            Komisijos vardu

            Pirmininkas

         José Manuel BARROSO

      (1)  OL 139, 2004 4 30, p. 321.

      (2)  OL L 73, 2010 3 20, p. 1.

      (3)  OL L 224, 1990 8 18, p. 29.

      (4)  OL L 49, 2004 2 19, p. 11.

      (5)  OL L 224, 1990 8 18, p. 29.“

      PRIEDAS
      Reglamento (ES) Nr. 206/2010 I priedas iš dalies keičiamas taip:

                  (1)

                  1 ir 2 dalys pakeičiamos taip:
                  „1   DALIS

                     Trečiųjų šalių, teritorijų arba jų dalių sąrašas
                      (1)

                              Trečiosios šalies ISO kodas ir pavadinimas

                              Teritorijos kodas

                              Trečiųjų šalių, teritorijų arba jų dalių sąrašas

                              Veterinarijos sertifikatas

                              Specialiosios sąlygos

                              Pavyzdys (-iai)

                              PG

                              1

                              2

                              3

                              4

                              5

                              6

                              CA – Kanada

                              CA-0

                              Visa šalies teritorija

                              POR-X

                                 IVb

                                 IX

                                 V

                              CA-1

                              Visa šalies teritorija, išskyrus Britų Kolumbijos Okanagano slėnio regioną, kuris apibrėžiamas taip:

                                          —

                                          nuo Kanados ir Jungtinių Amerikos Valstijų pasienio linijos 120°15’ ilgumos ir 49° platumos taško;

                                          —

                                          į šiaurę iki 119°35’ ilgumos ir 50°30’ platumos taško;

                                          —

                                          į šiaurės rytus iki 119° ilgumos ir 50°45’ platumos taško;

                                          —

                                          į pietus nuo Kanados ir Jungtinių Amerikos Valstijų pasienio linijos 118°15’ ilgumos ir 49° platumos taško.

                              BOV-X, OVI-X, OVI-Y RUM (2)

                                 A

                              CH – Šveicarija

                              CH-0

                              Visa šalies teritorija

                                  (3)

                              CL – Čilė

                              CL-0

                              Visa šalies teritorija

                              BOV-X,OVI-X, RUM

                              POR-X, SUI

                                 B

                              GL – Grenlandija

                              GL-0

                              Visa šalies teritorija

                              OVI-X, RUM

                                 V

                              HR – Kroatija

                              HR-0

                              Visa šalies teritorija

                              BOV-X, BOV-Y, RUM, OVI-X, OVI-Y

                              IS – Islandija

                              IS-0

                              Visa šalies teritorija

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME – Juodkalnija

                              ME-0

                              Visa šalies teritorija

                                 I

                              MK - buvusioji Jugoslavijos Respublika Makedonija (4)

                              MK-0

                              Visa šalies teritorija

                                 I

                              NZ – Naujoji Zelandija

                              NZ-0

                              Visa šalies teritorija

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Sen Pjeras ir Mikelonas

                              PM-0

                              Visa šalies teritorija

                              BOV-X, BOV-Y, RUM, OVI-X, OVI-Y CAM

                              RS – Serbija (5)

                              RS-0

                              Visa šalies teritorija

                                 I

                              RU – Rusija

                              RU-0

                              Visa šalies teritorija

                              RU-1

                              Visa šalies teritorija, išskyrus Kaliningrado sritį

                              RU-2

                              Kaliningrado sritis

                              BOV-X-TRANSIT-RU

                                 X

                     Specialiosios sąlygos (žr. kiekvieno sertifikato išnašas):

                              I

                              :

                              Iš karto skersti skirtų gyvų gyvūnų arba penėti skirtų gyvų galvijų, vežamų iš vienos valstybės narės į kitą valstybę narę serijos numeriu pažymėta plomba užplombuotuose sunkvežimiuose, tranzitui per trečiosios šalies teritoriją.
                              Plombos numeris turi būti nurodytas skersti ir penėti skirtų gyvų galvijų sveikatos sertifikatuose, išduotuose pagal Direktyvos 64/432/EEB (6) F priede nustatytą pavyzdį, ir skersti skirtų avių ir ožkų sveikatos sertifikatuose, išduotuose pagal Direktyvos 91/68/EEB (7) E priedo I pavyzdį
                              Be to, sunkvežimiui atvažiavus į nurodytą įvežimo į Sąjungą pasienio kontrolės postą, plomba turi būti nepažeista, o jos numeris turi būti įregistruotas Sąjungos integruotoje kompiuterizuotoje veterinarijos sistemoje (TRACES).
                              Prieš įvažiuojant į vieną ar kelias trečiąsias tranzito šalis Sąjungos išvežimo punkte ant sertifikato turi būti uždėtas kompetentingos veterinarijos institucijos spaudas su šiuo tekstu: „TIK TRANZITUI TARP ĮVAIRIŲ EUROPOS SĄJUNGOS DALIŲ PER BUVUSIĄJĄ JUGOSLAVIJOS RESPUBLIKĄ MAKEDONIJĄ / JUODKALNIJĄ / SERBIJĄ (8)
                                  (9)“.
                              Penėti skirti galvijai turi būti vežami tiesiai į paskirties ūkį, kurį nurodo kompetentinga paskirties vietos veterinarijos institucija. Šie gyvūnai turi likti tame ūkyje, jeigu nėra skirti iš karto skersti.

                              II

                              :

                              Teritorija, kuri pagal sertifikatų pavyzdį BOV-X sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta tuberkulioze.

                              III

                              :

                              Teritorija, kuri pagal sertifikatų pavyzdį BOV-X sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta brucelioze.

                              IVa

                              :

                              Teritorija, kuri pagal sertifikatų pavyzdį BOV-X sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta enzootine galvijų leukoze (EGL).

                              IVb

                              :

                              Teritorija, kurios bandos oficialiai patvirtintos neužkrėstomis enzootine galvijų leukoze (EGL) pagal reikalavimus, lygiaverčius Direktyvos 64/432/EEB D priede nustatytiems reikalavimams, gyvų gyvūnų, sertifikuotų pagal sertifikato pavyzdį BOV-X, eksporto į Sąjungą tikslais.

                              V

                              :

                              Teritorija, kuri pagal sertifikatų pavyzdį OVI-X sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta brucelioze.

                              VI

                              :

                              Geografiniai apribojimai.

                              VII

                              :

                              Teritorija, kuri pagal sertifikatų pavyzdį RUM sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta tuberkulioze.

                              VIII

                              :

                              Teritorija, kuri pagal sertifikatų pavyzdį RUM sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta brucelioze.

                              IX

                              :

                              Teritorija, kuri pagal sertifikatų pavyzdį POR-X sertifikuotų gyvų gyvūnų eksporto į Sąjungą tikslais oficialiai patvirtinta neužkrėsta Aujeskio liga.

                              X

                              :

                              Tik veisimui ir (arba) gamybai skirtų galvijų vežimui tranzitu per Lietuvą iš Kaliningrado srities į kitus Rusijos regionus.

                        2   DALIS

                     Veterinarijos sertifikatų pavyzdžiai

                     Pavyzdžiai

                              BOV-X

                              Naminių galvijų (įskaitant Bubalus ir Bison rūšių galvijus bei jų mišrūnus), skirtų veisimui ir (arba) gamybai po importavimo, veterinarijos sertifikato pavyzdys.

                              BOV-Y

                              Naminių galvijų (įskaitant Bubalus ir Bison rūšių galvijus bei jų mišrūnus), skirtų skersti iš karto po importavimo, veterinarijos sertifikato pavyzdys.

                              BOV-X-TRANSIT-RU

                              Naminių galvijų (įskaitant Bubalus ir Bison rūšių galvijus bei jų mišrūnus), skirtų vežti tranzitu iš Kaliningrado srities į kitus Rusijos regionus per Lietuvos teritoriją, veterinarijos sertifikato pavyzdys.

                              OVI-X

                              Naminių avių (Ovis aries) ir naminių ožkų (Capra hircus), skirtų veisimui ir (arba) gamybai po importavimo, veterinarijos sertifikato pavyzdys.

                              OVI-Y

                              Naminių avių (Ovis aries) ir naminių ožkų (Capra hircus), skirtų skersti iš karto po importavimo, veterinarijos sertifikato pavyzdys.

                              POR-X

                              Naminių kiaulių (Sus scrofa), skirtų veisimui ir (arba) gamybai po importavimo, veterinarijos sertifikato pavyzdys.

                              POR-Y

                              Naminių kiaulių (Sus scrofa), skirtų skersti iš karto po importavimo, veterinarijos sertifikato pavyzdys.

                              RUM

                              Poranagių (Artiodactyla) būrio gyvūnų (išskyrus galvijus (įskaitant Bubalus ir Bison rūšių galvijus bei jų mišrūnus), Ovis aries, Capra hircus, Suidae ir Tayassuidae) ir Rhinocerotidae bei Elephantidae šeimų gyvūnų veterinarijos sertifikato pavyzdys.

                              SUI

                              Laukinių Suidae, Tayassuidae ir Tapiridae šeimų gyvūnų veterinarijos sertifikato pavyzdys.

                              CAM

                              Specialaus gyvūnų, importuotų iš Sen Pjero ir Mikelono pagal I priedo 7 dalyje nustatytas sąlygas, patvirtinimo pavyzdys.

                     PG (papildomos garantijos)

                              A

                              Garantijos dėl mėlynojo liežuvio ir epizootinės hemoraginės ligos tyrimų, tiriant gyvūnus, sertifikuotus pagal veterinarijos sertifikatų pavyzdžius BOV-X (II.2.8 B punktas), OVI-X (II.2.6 D punktas) ir RUM (II.2.6 punktas).

                              B

                              Garantijos dėl kiaulių vezikulinės ligos ir klasikinio kiaulių maro tyrimų, tiriant gyvūnus, sertifikuotus pagal veterinarijos sertifikatų pavyzdžius POR-X (II.2.4 B punktas) ir SUI (II.2.4 B punktas).

                              C

                              Garantijos dėl bruceliozės tyrimo, tiriant gyvūnus, sertifikuotus pagal veterinarijos sertifikatų pavyzdžius POR-X (II.2.4 C punktas) ir SUI (II.2.4 C punktas).“

                  (2)

                  Toliau pateiktas veterinarijos sertifikato pavyzdys įterpiamas tarp veterinarijos sertifikatų BOV-Y ir OVI-X:

         (1)  Nedarant poveikio nei viename susijusiame Sąjungos ir trečiųjų šalių susitarime numatytiems specialiems sertifikavimo reikalavimams.

         (2)  Tik gyviems gyvūnams, išskyrus priskiriamus Cervidae šeimos rūšims.

         (3)  Sertifikatai pagal Europos bendrijos ir Šveicarijos Konfederacijos susitarimą dėl prekybos žemės ūkio produktais (OL L 114, 2002 4 30, p. 132).

         (4)  Buvusioji Jugoslavijos Respublika Makedonija: dėl galutinio šios šalies kodo bus susitarta užbaigus Jungtinėse Tautose vykstančias derybas.

         (5)  Neįskaitant Kosovo pagal JTST rezoliuciją Nr. 1244/99.

         (6)  OL 121, 1964 7 29, p. 1977/64.

         (7)  OL L 46, 1991 2 19, p. 19.

         (8)  Išbraukti šalį, kuriai tai netaikoma.

         (9)  Serbija, neįskaitant Kosovo pagal JTST rezoliuciją Nr. 1244/99.


title: 2013 m. vasario 26 d. Komisijos įgyvendinimo reglamentas (ES) Nr. 172/2013 dėl tam tikrų šiuo metu saugomų vynų pavadinimų išbraukimo iš Tarybos reglamente (EB) Nr. 1234/2007 numatyto registro

text:
27.2.2013

               LT

               Europos Sąjungos oficialusis leidinys

               L 55/20

         KOMISIJOS ĮGYVENDINIMO REGLAMENTAS (ES) Nr. 172/2013
   2013 m. vasario 26 d.
   dėl tam tikrų šiuo metu saugomų vynų pavadinimų išbraukimo iš Tarybos reglamente (EB) Nr. 1234/2007 numatyto registro
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 118s straipsnio 3 dalį kartu su 4 straipsniu,
   kadangi:

               (1)

               vynų pavadinimai, kurie buvo saugomi pagal 1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo (2) 51 ir 54 straipsnius ir 2002 m. balandžio 29 d. Komisijos reglamento (EB) Nr. 753/2002, nustatančio tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles (3), 28 straipsnį, buvo automatiškai saugomi ir pagal Reglamentą (EB) Nr. 1234/2007. Tie vynų pavadinimai (toliau – šiuo metu saugomi vynų pavadinimai) yra įrašyti į su vynu susijusių saugomų kilmės vietos nuorodų ir saugomų geografinių nuorodų registrą (toliau – registras), sudarytą pagal Reglamento (EB) Nr. 1234/2007 118n straipsnį;

               (2)

               valstybės narės turėjo iki 2011 m. gruodžio 31 d. Komisijai pateikti su tais šiuo metu saugomais vynų pavadinimais susijusias technines bylas ir nacionalinius sprendimus dėl patvirtinimo. Pagal Reglamento (EB) Nr. 1234/2007 118s straipsnio 3 dalį šiuo metu saugomų vynų pavadinimų, apie kuriuos iki tos datos minėta informacija nebuvo pateikta, saugojimas pagal tą reglamentą panaikinamas. Todėl tie pavadinimai turėtų būti išbraukti iš registro;

               (3)

               išbraukimas iš registro neturėtų daryti poveikio vynams, kurie iki šio reglamento įsigaliojimo dienos buvo pateikti rinkai arba kurių etiketėse įrašyti iš registro išbrauktini pavadinimai. Todėl tokiais vynais turėtų būti leidžiama prekiauti, kol baigsis jų atsargos;

               (4)

               šiame reglamente numatyta priemonė atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Į šio reglamento priedą įrašyti vynų pavadinimai išbraukiami iš registro, sudaryto pagal Reglamento (EB) Nr. 1234/2007 118n straipsnį.
   2 straipsnis
   Vynais, kurie iki šio reglamento įsigaliojimo dienos buvo pateikti rinkai arba kurių etiketėse įrašyti 1 straipsnyje nurodyti pavadinimai, gali būti prekiaujama, kol baigsis jų atsargos.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 26 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 179, 1999 7 14, p. 1.

      (3)  OL L 118, 2002 5 4, p. 1.

      PRIEDAS

         1 straipsnyje nurodyti vynų pavadinimai

                  Šalis

                  Išbrauktini pavadinimai

                  Graikija

                  Αδριανή
                  Βίλιτσα
                  Κορωπί
                  Μονεμβασία
                  Παιανία
                  Πλαγιές Πετρωτού
                  Σύρος

                  Ispanija

                  Abanilla

                  Prancūzija

                  Aigues
                  Allier
                  Argens
                  Balmes Dauphinoises
                  Bénovie
                  Bérange
                  Bessan
                  Bigorre
                  Blanquette de Limoux
                  Blanquette méthode ancestrale
                  Bordeaux Côtes de Francs
                  Bordeaux Haut-Benauge
                  Bourbonnais
                  Cassan
                  Caux
                  Cessenon
                  Charente
                  Charentes Maritimes
                  Chaume - Premier Cru des coteaux du Layon
                  Cher
                  Collines de la Moure
                  Comté de Grignan
                  Coteaux de Bessilles
                  Coteaux de Cèze
                  Coteaux de Fontcaude
                  Coteaux de la Cabrerisse
                  Coteaux de l’Ardèche
                  Coteaux de Laurens
                  Coteaux de Miramont
                  Coteaux de Montélimar
                  Coteaux de Murviel
                  Coteaux du Grésivaudan
                  Coteaux du Layon Chaume
                  Coteaux du Littoral Audois
                  Coteaux du Salagou
                  Coteaux du Verdon
                  Coteaux et Terrasses de Montauban
                  Coteaux Flaviens
                  Côtes de Castillon
                  Côtes de Ceressou
                  Côtes de Lastours
                  Côtes de Montestruc
                  Côtes de Pérignan
                  Côtes de Prouilhe
                  Côtes du Brian
                  Côtes du Condomois
                  Côtes du Vidourle
                  Crépy
                  Creuse
                  Cucugnan
                  Deux-Sèvres
                  Dordogne
                  Doubs
                  Entre-Deux-Mers-Haut-Benauge
                  Haute-Garonne
                  Hauterive
                  Haute-Saône
                  Hautes-Pyrénées
                  Hauts de Badens
                  Indre
                  Indre et Loire
                  Languedoc Grès de Montpellier
                  Languedoc La Clape
                  Languedoc Picpoul-de-Pinet
                  Languedoc Terrasses du Larzac
                  Loir et Cher
                  Loire-Atlantique
                  Loiret
                  Lot et Garonne
                  Maine et Loire
                  Meuse
                  Mont Baudile
                  Monts de la Grage
                  Néac
                  Nièvre
                  Petite Crau
                  Premières Côtes de Blaye
                  Principauté d’Orange
                  Pyrénées Orientales
                  Pyrénées-Atlantiques
                  Sainte Baume
                  Sarthe
                  Seine et Marne
                  Tarn
                  Tarn et Garonne
                  Terroirs Landais
                  Touraine Amboise
                  Touraine Azay-le-Rideau
                  Touraine Mestand
                  Val de Cesse
                  Val de Dagne
                  Val de Montferrand
                  Vaunage
                  Vendée
                  Vienne
                  Vins du Thouarsais
                  Vistrenque
                  Volnay Santenots

                  Italija

                  Alto Tirino
                  Cagnina di Romagna
                  Condoleo
                  Dolcetto delle Langhe Monregalesi
                  Dolcetto di Dogliani
                  Dolcetto di Dogliani Superiore
                  Donnici
                  Esaro
                  Golfo dei Poeti La Spezia
                  Guardia Sanframondi
                  Malvasia di Cagliari
                  Monica di Cagliari
                  Moscato di Cagliari
                  Pagadebit di Romagna
                  Pietraviva
                  Pollino
                  Romagna Albana spumante
                  Rosso Canosa
                  San Vito di Luzzi
                  Sangiovese di Romagna
                  Sant’Agata de’ Goti
                  Solopaca
                  Trebbiano di Romagna
                  Valle del Crati
                  Valle Peligna
                  Verbicaro

                  Liuksemburgas

                  Crémant du Luxembourg

                  Vengrija

                  Alföldi
                  Dél-alföldi
                  Dél-dunántúli
                  Duna melléki
                  Egerszóláti Olaszrizling
                  Észak-dunántúli
                  Nyugat-dunántúli
                  Somlói Arany
                  Somlói Nászéjszakák bora
                  Tisza melléki
                  Tisza völgyi
                  Villányi védett eredetű classicus

                  Portugalija

                  Moscatel de Setúbal
                  Vinho Espumante Beiras
                  Vinho Regional Beiras

                  Rumunija

                  Cernătești - Podgoria